Gaute Kivistik

Gaute Kivistik (sündinud 18. juunil 1971 Tartus) on eesti humorist, ajakirjanik ja kultuurikorraldaja. Tema esinejanimi on Rohke Debelakk ja ta on Rohke Debelaki libauudiste autor. Kivistik on lõpetanud Tartu 5. Keskkoolis põhikooli ja õppinud Tartu 17. Kutsekeskkoolis autoremondilukksepaks. Ta on lõpetanud 1993. aastal Viljandi Kultuurikolledži näitejuhtimise erialal ja seejärel õppinud Eesti Humanitaarinstituudis. Ta on töötanud näitlejana Tartu Lasteteatris. Aastatel 1994–1995 õpetas ta näitlemist Vanalinna Hariduskolleegiumis. Alates 1997. aastast on ta Kuku Raadio ajakirjanik. Ühtlasi juhib ta alates 2011. aastast Eesti Televisioonis meelelahutussaadet "Eesti mäng". Enda koostatud lühihuumoripalu hakkas ta libauudiste vormis esitama 1994. aasta oktoobris Q Raadios, neid on andnud eetrisse ka Uuno Raadio ja Raadio Elmar. Esinejanime Rohke Debelakk valis Kivistik äkkotsusena enne Q Raadios eetrisseminekut ; nime mõtles välja tema lapsepõlvesõber, kes selle kord oma kirjale alla kirjutas. Varjunime kasutaja tegelikku isikut hoiti algul mitu aastat avalikkuse eest saladuses, mitte kellelgi ei õnnestunud saada Rohke Debelakilt intervjuud ega ka teda meedias tutvustamiseks pildistada. Kuku raadio Tallinna toimetuses alustas Kivistik tööd 1997. aastal, mõne aasta pärast hakkas ta juhtima Kuku hommikuprogrammi. Ta on siiani Kuku Raadio ajakirjanik, üks hommikuprogrammi "Ärataja" saatejuhte ning "Libauudiste" autor ja esitaja. Gaute Kivistik on olnud Eesti Televisiooni meelelahutussaadete "MuinasTeeVee" (2004, 30 saadet), "Ellujäämise kunst" (2005, koos Mariann Raismaga), "Tippkohtumine" (2011, koos Urmas Vainoga), "Lotokolmapäev" (2009–2010) "Bingo loto olümpialoos" (2010), "Rohke kalatuur" (2015, 8 saadet), "Elu parim nali" (2018 ja 2019) ja "Nalja nabani 2019" (2019) saatejuht ning paljudes saadetes esitatud sketšide autor. "Rohke Debelaki libauudiseid" on aastalõpuprogrammi rubriigina või iseseisvate saadetena näidatud ETV-s alates 2007. aastast. 2020. aastal oli tal oma pooltund sisustada ETV mammutsaates "ÖÖ TV". Alates 2020. aastast on ta olnud iga-aastase saate "Pardiralli" saatejuht või kommentaator. Ta on olnud ka mõne humoorika teadus- ja haridussaatesarja ("Inimeseloomake", 2005, koos Margo Mitiga, 8 saadet; "Telekatse", 2008, 3 saadet) saatejuht. 2011. aastast tänini on ta ETV saate "Eesti mäng" saatejuht. Kivistik on olnud aastatel 2013–2014 ka Kanal 2 saate "Ärapanija" kaassaatejuht. 1990. aastal asutatud ansamblis Minu Isa Oli Ausus Ise esineb Kivistik Einar Süggu nime all kitarristi ja lauljana. Ansambli teine liige on Margo Mitt (Eino Süggu nime all). Ansambel on tuntud humoorikate etteastete poolest, mida 1993. aastal võis kuulda ka Q Raadio saadetes "Rakke raadio". Ansambel on naerutanud rahvast kõigil Viljandi pärimusmuusika festivalidel. Festivali kauaaegne peakorraldaja Ando Kiviberg on selle ansambli liikmeid nimetanud festivali maskottideks. Gaute Kivistik on mänginud mängufilmis "Noorelt õpitud" (1991, režissöör Jüri Sillart) üht peategelast, Jaani. Kivistiku esimene roll kutselises teatris oli 1990. aastal Ugala teatri lavastuses "Kojutulek". 1992. aastast mängis ta Viljandi Kultuurikolledži diplomilavastuses "Farss isand Pathelinist" (lavastaja Lembit Peterson), millega käidi rändteatri trupina veel järgmistelgi aastatel mööda Eestit etendusi andmas. Tartu Lasteteatri lavastuses "Biedermann ja tulesüütajad" (1996) oli ta peaosas. Ta on dubleerinud animafilme. Gaute Kivistik on populaarne ürituste päeva- ja õhtujuht, keda on kutsutud nii laulupeorongkäigulistele head tuju tegema, pillipidude eeskava tervikuks siduma, mitmepäevaseid festivale juhtima, erialapäevi modereerima kui ka laatadele ja mõttetalgutele meelt lahutama. Gaute Kivistik on üks iga-aastase Emajõe festivali korraldajaid ja eestvedajaid, ta kuulub MTÜ Emajõe Festival juhatusse. Kivistik on aastaid etendanud Riigikogus jõuluvana. Rohke Debelakk, "Hilarious Estonia". Pildid Hillar Mets. Tallinn, Eesti Instituut 2001. Rohke Debelakk, "Õigus ja tõde. Libauudiseid aastatest 1994-2009". Tallinn, Kirjastuskeskus 2010. Rohke Debelakk, "Riigi Teataja. Libauudised". Illustreerinud Eneken Maripuu. Tallinn, Hea Tegu 2016. 2008 – Oskar Lutsu huumoripreemia 2014 – Hea Sõna auhind 2018 – emakeeleõpetuse sõber Emakeeleõpetajate Selts on Gaute Kivistikule aunimetust andes esile tõstnud, et "oma sõnaosavuse, vaimukuse ja keelekorrektsusega muudab ta tekstid kuulaja jaoks nauditavaks ja eriliseks. "Rohke Debelaki libauudised" oma leidlike võrdluste ja sõnamänguga liidab eesti keele õppijaid ja õpetajaid, luues kokkupuutepunkte nii koolitunnis kui ka väljaspool kooli. Gaute Kivistik on avardanud olulisel määral eestlaste arusaama sõnade mitmetähenduslikkusest ja näidanud teravmeelseid võimalusi, kuidas vabastava huumoriga lahendada olukordi, mis muidu põhjustaksid kibestumist või kaklust. Tuues paljude kaasmaalasteni eesti keele ilu ning sõnarikkuse, toetab ta mitmekülgselt emakeeleõpetuse väärtusi". Gaute Kivistiku abikaasa on skulptor Eneken Maripuu, pere elab Riisiperes. Neil on neli poega. Kivistikku huvitab siseveekogude laevandus, millega ta on tegelenud nii vaba aega veetes, ettevõtjana kui ka kultuurikorraldajana. Ta on õppinud Eesti Merekoolis madruseks (2017), motoristiks ja väikelaevajuhiks (2018). Ta on kapten ja reeder, kes korraldab lõbulaevasõite Emajõel ja Peipsi järvel. Kivistik on koostöös portaaliga Peaasi.ee aidanud propageerida vaimse tervise edendamist ning öelnud: "Olen 30 aastat teinud libauudiseid just selleks, et enda vaimset tervist kenasti paigas hoida." Tiiu Talvist. Gaute Kivistik – 20 aastat Rohke Debelakki Kodutohter.ee, 04.03.2014. Ille Grün-Ots. Hea sõnaga Gaute Kivistik – mitte ainult Rohke Debelakk Linnaleht/Õhtuleht.ee, 18.12.2014. TÜ VKA etenduskunstide vilistlased Tartu Ülikooli Viljandi Kultuuriakadeemia koduleht. Vaadatud 29.05.2024. Urve Vilk. Libauudiste vorpija Gaute Kivistik Äripäev.ee, 08.04.2008. Madis Jürgen. Rohke Debelakk: kõige parem, kui meil oleks igal korteriühistul kolm Javelini ja kõik oskaks sellega lasta Maaleht.ee, 17.06.2022. Gaute Kivistik ETV saadetes ERR Arhiiv, vaadatud 29.05.2024. Hillar Kohv (6. oktoober 2010). "Gautest ei ole Debelakki saanud". Nädal. Originaali arhiivikoopia seisuga 3. september 2014. Vaadatud 28. augustil 2014. Riina Mägi (8. aprill 2008). "Juubelipreemia sai kätte antud". Vooremaa. Raimu Hanson. Tavaline inimene Gaute Kivistik künnab Emajõge ja mängib õige mitut rolli Tartu Postimees, 18.06.2021. Karel Vähi. Uus peatoimetaja loodab, et kõik endised Kuku saatejuhid teavad oma saadete kadumisest ERR Uudised, 08.09.2021. Kaspar Käänik. Peeter Oja lahkus "Ärapanijast". Televeeb. Õhtuleht. 1. märts 2013. Huumoriga läbi aastate Sissekanne Viljandi pärimusmuusika festivali Instagrami kontol. 19.07.2023. Juku-Kalle Raid. Homme algab folk! Ando Kiviberg räägib Juku-Kalle Raidile hulle folgilugusid, kus leidub nii presidente kui jalgrattavargaid Postimees/Elu24, 27.07.2022. Filmi "Noorelt õpitud" (1991) näitlejad Eesti Filmi Andmebaas, vaadatud 20.05.2024. Seljamaa, Liis (30. märts 2023). "„Sellelt kursuselt võib kõike oodata, seal õpib geenius Gaute Kivistik."". Maaleht. Vaadatud 30. märtsil 2023. Gaute Kivistik Eesti kutselise teatri lavastuste andmebaasis. Vaadatud 29.05.2024. Tartu laulupidu alustab laulupeo sünnipäeva pidustustega Kroonika/Delfi, 20.06.2019. Lõõtspillipidu Kultuurikava.ee, 12.11.2023. Võrtsjärve festivali programm 12.07-16.07.2023 Võrtsjärve festivali 2023 koduleht. Vaadatud 15.06.2024. Raamatupidajate päev 2021 Äripäev.ee, 12.11.2021. Euroopa koostööpäev Räpina sadamas Räpina.ee, 18.09.2020. Põltsamaal toimub ettevõtlike kogukondade inspiratsioonipäev Tre Raadio koduleht, 12.04.2024 Euroopa koostöö päev "Bridging Waters" Eesti-Vene piiriülese koostöö programmi koduleht, 18.09.2020. Emajõe festival toob linna homseks paate ja laevu täis Tartu Postimees, 10.07.2020. Emajõe festival 2021 Tartus juba sel laupäeval, 3. juulil Pressiteade Tartu linna kodulehel, 01.07.2021. MTÜ Emajõe Festival e-Äriregistris. Vaadatud 19.06.2024. Karin Kangro. Reformierakond sai jõuluvanalt kassaaparaadi ja värske Sirbi Postimees, 19.12.2013. Juhan Haravee. Riigikogu Jõuludebelakk: Vene gaasi muret leevendame hapukapsaga Õhtuleht.ee, 19.12.2014. Jõuluvana käis riigikogus: EKRE sai sangpommi, Vabaerakond ajakapsli ERR Uudised, 20.12.2018. Õigus ja tõde. Libauudised aastatest 1994-2009 Apollo.ee, 03.11.2010. Riigi Teataja nr. 1. Libauudised Apollo.ee, 17.11.2016. Emakeeleõpetuse sõber 2018 on Gaute Kivistik Eesti Emakeeleõpetajate Seltsi koduleht. 02.11.2018. Skulptor ja raamatukoguhoidja Eneken Maripuu: tegelen igapäevase väikese nõiakunstiga ERR Kultuur, 08.03.2024. Kaire Kenk. Gaute Kivistik: mälumängusaated on Eestis menukad Kuulutaja.ee, 07.09.2018. Helina Piip. Gaute Kivistik naudib suvesid Emajõel: „Suvel tulebki ringi kihutada ja tegeleda laevandusega nii palju, et sügiseks oleks kõrini. Siis on tükiks ajaks rahu majas.“ Naisteleht/Õhtuleht.ee, 24.08.2023. Pildid: armastatud saatejuhtidest Rohke Debelak ja Olaf Suuder said läbi raskuste merekarud Postimees/Elu24, 22.02.2017. Kaptenid Tutvustus kodulehel Hilara.net. Vaadatud 06.06.2023. Emajõe festival 2021 Tartus juba sel laupäeval, 3. juulil Emajõe festivali pressiteade Tartu linna kodulehel. 01.07.2021. Rikkurite värk! Olaf Suuder ja Gaute Kivistik ostsid laeva Kroonika/Delfi, 10.05.2019. Liis Ilves. Gaute Kivistik: “Olen 30 aastat teinud libauudiseid just selleks, et enda vaimset tervist kenasti paigas hoida” Tervisegeenius.ee, 28.03.2024. ETV saade "Kahekõne. Ferdinand Veike ja Gaute Kivistik" ERR Arhiiv, 1. aprill 2010 Gautest ei ole Debelakki saanud Anne & Stiil / Delfi / Nädal, 6. oktoober 2010 TEDxLoodusele - Gaute Kivistik - Keskkonnauudised Gaute Kivistiku etteaste konverentsil TEDx Loodusele, 22. oktoober 2011 Jaanika Vilipo. Emakeeleõpetuse sõber 2018 Gaute Kivistik: huumor on nagu pärmiseen: ta on igal pool meie ümber Õhtuleht, 15. november 2018 Madis Jürgen. Rohke Debelakk: kõige parem, kui meil oleks igal korteriühistul kolm Javelini ja kõik oskaks sellega lasta Maaleht.ee, 17. juuni 2022 Hedvig Hanson. Lapsepõlvefoto: humorist Gaute Kivistik Edasi.org, 23. oktoober 2022